7 คนไทยกลับจากตปท. ติด “โควิด” ดันยอดป่วยสะสม 3,119 ราย ไร้เสียชีวิตเพิ่ม!
"โฆษก ศบค." เผย 7 คนไทยกลับจาก ปากีสถาน-สหรัฐอาหรับเอมิเรตส์-สหรัฐฯ ติดเชื้อ "โควิด-19" ดันยอดป่วยสะสม 3,119 ราย ไร้เสียชีวิตเพิ่ม!
"โฆษก ศบค." เผย 7 คนไทยกลับจาก ปากีสถาน-สหรัฐอาหรับเอมิเรตส์-สหรัฐฯ ติดเชื้อ "โควิด-19" ดันยอดป่วยสะสม 3,119 ราย ไร้เสียชีวิตเพิ่ม!
8 มิ.ย. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 8 มิ.ย.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่มติดเชื้อเพิ่ม 7 ราย ทำให้ยอดผู้ป่วยสะสมเพิ่มขึ้นเป็น 3,119 ราย รักษาหายเพิ่ม 1 ราย รักษาหายแล้ว 2,973 ราย ยังรักษาอยู่ 88 ราย ไม่มีผู้เสียชีวิต ยอดผู้เสียชีวิตคงที่ 58 ราย
สำหรับผู้ติดเชื้อโควิด-19 ทั้ง 7 ราย เป็นผู้ที่เดินทางกลับจากต่างประเทศและเข้ารับการกักตัวยังสถานที่ที่รัฐจัดให้ หรือ State Quarantine โดยแบ่งเป็น ผู้ที่เดินทางกลับจากปากีสถาน 2 ราย เป็นนักศึกษาชายไทย อายุ 28 ปี กลับถึงไทยเมื่อวันที่ 6 มิ.ย. และเข้าพัก State Quarantine ที่กรุงเทพฯ ตรวจเชื้อครั้งที่ 1 วันที่ 6 มิ.ย. ผลตรวจพบเชื้อ
ผู้ที่เดินทางกลับจาก สหรัฐอาหรับเอมิเรตส์ 4 ราย เป็นหญิงไทย 3 ราย อาชีพพนักงานนวด อายุ 39-43 ปี และนักเรียนชายไทย อายุ 11 ปี เดินทางถึงไทย วันที่ 2 มิ.ย. แลละเข้าพัก State Quarantine ที่กรุงเทพฯ ตรวจเชื้อครั้งที่ 1 วันที่ 5 มิ.ย. ผลตรวจพบเชื้อ โดยทุกรายไม่มีอาการ
และอีก 1 ราย เป็นหญิงทย อายุ 37 ปี เดินทางกลับจากสหรัฐอเมริกา ถึงไทยวันที่ 1 มิ.ย. เข้าพัก State Quarantine ที่กรุงเทพฯ ตรวจเชื้อครั้งที่ 1 วันที่ 4 มิ.ย. ผลตรวจพบเชื้อ โดยไม่มีอาการ